
LUKU 1


ELÄINLÄÄKÄRI LAURA


Suoritin tiineystarkastukset Serbille ja Moonille. ”Näyttää siltä, että meille tulee useampia varsoja.” Äitini Maarit ja Satu, tallipäällikkömme, jännittivät vierelläni. ”Serbi saa kaksoset, samoin Moon.” Ultra näytti normaalilta. ”Kaksoset kehittyvät hyvin samaan tahtiin.” Arvioin synnytyksen ajankohdan ja Satu vei tammat laitumelle. ”Vielä on aikaa, ehkä jouluna tapahtuu jotakin.”


Musta hörähteli ja halusi huomiota. Rakas ponini oli yhä, iästään huolimatta, loistavassa kunnossa. Se jakoi kotitallimme knabstrubber ponin Roscon sekä Herculeksen kanssa. Omassa karsinassaan asui shetlanninponini Moon ja vieressä Serbi, äitini knabstrubber tamma. Mustaa pystyin hieman ratsastamaan pienen kokoni vuoksi, mutta olin keskittynyt enimmäkseen kärryajeluun ja maastoratsastukseen. Roscon ja Herculeksen kanssa ratsastin vielä esteitä poniluokissa. Kerroin Mustalle:” Malta hetki, kohta tehdään jotakin kivaa yhdessä.” Meri koirani, jonka olin aiemmin pelastanut Tanskasta ja joka oli Mustan paras ystävä, jäi Mustan seuraksi, kuten aina.

Seurasin Suvin, aiemman tallityttöni ja nykyisen ystäväni, kouluttavan saksanratsuponi Lichtin varsaa, Myrskyä ja olin tyytyväinen näkemääni. Suvi ohjasi varsaa kauniisti ja hellästi, ilman pakotteita, ja tällä kertaa Myrskyä totutettiin satulaan. Suvi pyysi minua nousemaan selkään. ”Olet kevyempi kuin minä.” Nousin satulaan ja Myrsky ei reagoinut lainkaan painooni. Taputtelimme yhdessä varsaa, laskeuduin alas ja annoimme porkkanan. ”Myrskystä tulee melko kookas”, kerroin. Varsa oli jo emäänsä korkeampi, sen säkä oli jopa Mustaa ja Herculesta isompi. ”Annetaan nyt Myrskyn kehittyä rauhassa ja kokeillaan kuolaimia parin viikon kuluttua.” Suvi oli samaa mieltä.


Katsoin kelloani, minulla oli vielä pari tuntia aikaa ennen Antin eläinlääkäriklinikan vuoroani. Ehdotin Suville:” Viemmekö yhdessä ponit järvelle.” Suvi nousi Lichtin selkään, itse ratsastin Mustalla, Meri totta kai lähti edellemme. Myrsky otettiin riimuun emänsä perään. Saavuimme rantaan, puimme uimapuvut ylle ja ratsastimme järveen. Myrsky ei halunnut seurata. Varsa hirnui rannassa ja oli todella pelästynyt. Juuri kun olin palaamassa Mustan kanssa auttamaan, näin jälleen kerran koirani Merin toimivan. Meri rauhoitti varsan nuollen sen turpaa ja ohjasi Myrskyn rantaveteen. Se alkoi leikitellä vedessä ja kaivoi kavioillaan hiekkaa. Merin uidessa syvemmälle, Myrsky seurasi nyt pelotta. Kaverukset kävivät ulapalla, jonka jälkeen ne palasivat vihellykseni kuullessaan. Istuimme Suvin kanssa järvimökillämme ja annoimme ponien ravistella karvansa kuivaksi. ”Myrsky oppi uimaan.” Rapsuttelin Meriä ja kiitin sen paimennustyöstä. Kotimatkalla nousin Myrskyn selkään ja ratsastimme käyntiä talleille. Suvi kommentoi:” Tämä oli ehkä parasta mitä varsa oppi.”


Maarit äitini jaloitteli Serbiä kentällämme. ”Liikutan tammaa hieman, jotta se ei aivan tylsisty.” Maarit ratsasti kevyttä ravia ilman satulaa ja Serbi nautti täysin siemauksin. ”Vatsa alkaa olla melko kookas”, nauroin. Moon shetlanninponi halusi myös liikuntaa. ”Tulen mukaasi Moonin kanssa.” Ohjasin maasta käsin sen harjoitusta ja vaikka yritin pitää ponin ravilla, se teki laukkapyrähdyksiä. Veimme lopuksi Serbin ja Moonin laitumelle.


Työvuoroni alkoi. Olin onneksi ajoissa koska klinikalla oli jonossa päivystystapauksia. ”Hyvä kun tulit”, kertoi Erik. ”Antti lähti karjatilalle ja olen aivan yksin täällä hätää kärsimässä.” Tein nopean arvioinnin ja päätin ottaa kiireisen vatsalaukun kiertymän leikkaukseen. Erik hoitaisi pienen koiran, jota oli purtu päähän. Lähetin toiselle klinikalle keisarinleikkaus tapauksen, jonka tutkin pikaisesti. ”Pentujen sydänäänet ovat normaalit, ja klinikalla odotetaan teitä.”


Vatsalaukun kiertymä oli todella paha. Tein töitä tunteja, annoin aluksi nestehoitoa ja lisähappea koska koira oli shokissa. Poistin kuolioituneen kudoksen ja sain vihdoinkin tilanteen hallintaan, kiinnitin vatsalaukun ja toivoin parasta. ”Koira saa olla nyt täällä tarkkailussa”, kerroin omistajalle. ”Jään itse henkilökohtaisesti valvomaan.” Kehotin omistajaa lähtemään kotiin. Siirsin koiran toipumaan klinikan tiloihin, kytkin kamerat ja tarkkailin sen heräämistä. Erik oli saanut pienen koiran luomet tikattua ja sen silmä pelastui. ”Laitan kipulääkkeen tipassa.” Erik lähetti omistajan kotiinsa kertoen:” On parempi, että se toipuu täällä, tarkkailen sitä aamuun saakka ja soitan kun saa tulla hakemaan.”


Saimme päivystyspuhelun. ”Kissani ylitse ajoi auto ja sen etujalka ei toimi.” Kehotin tuomaan kissan heti tutkimuksiin. Pyysin Erikiltä:” Voitko valvoa myös minun potilaani tilaa samalla. ”Totta kai”, hän vastasi. Klinikalle tuotiin kivulias kissa. Tein tutkimuksen ja totesin ettei sisäistä verenvuotoa ollut. Annoin kevyen rauhoituksen ja lastoitin murtuneen etutassun, lisäsin kipulääkkeen ja kerroin hoito ohjeet. ”Voitte viedä nyt sen kotiin ja kahden viikon kuluttua poistetaan lasta.” Luovutin mukaan isohkon häkin. ”Kissa voi olla tässä, laittakaa häkkiin mukava patja ja peitto ja aamulla viette sen kävelemään valjaissa ja tarpeilleen.”


”Onko täällä kaikki kunnossa”, kysyin Erikiltä. Oma kiertymä potilaani alkoi heräillä ja syötin sille hieman ravintopastaa, vieden sen pihalle ulkoilemaan valjaissa. Kova hätä koiralla olikin ja se teki tarpeensa. Soitin omistajalle positiiviset uutiset ja lisäsin kipulääkettä. Petasin klinikan häkkiin pedin ja puin sille lämmittävän takin. ”Rapsutellaan nyt sinua vähän ja sitten kiltti tyttö alat nukkumaan”, juttelin koiralle. Erikin potilas oli jo päättänyt lähteä kotiin, se piti sellaista kiljuntaa, että korvamme soivat. ”Soitan että tämän saa hakea pois, jos noin jaksaa huutaa niin ei voi olla kovin kipeä.” Omistaja haki koiran, joka rauhoittui heti päästessään tuttuun syliin.


”Mene nukkumaan, jään vielä tarkkailemaan omaa potilastani”, kerroin. ”Ai että jättäisin sinut tänne yksin”, kysyi Erik. ”Me olemme yhdessä valvoneet sairaat hevoset, tehneet nuoresta saakka iltatallit, nukkuneet oljilla, pelastaneet eläimiä, ja nyt pitäisi lähteä.” Erik haki pari patjaa ja makuupussit. ”Ryhdy nukkumaan, valvon potilastasi.”


Heräsin aamulla Erikin tuomaan aamiaiseen. ”Työvuoro on päättynyt ja tässä on yrttiteetä ja paahtoleipää.” Potilaani oli jo haettu kotiin ja ennuste oli hyvä. ”Annoin hoito-ohjeet ja koira ehdottomasti toipuu. Teit upean leikkauksen.”










LUKU 2


KOULURATSASTUSTA


Sain kutsun saapua kilpailemaan kouluratsastukseen aikuisten ratsuluokkaan Master Cup kilpailuun, jossa oli kür luokka. Mietin osallistuvani Herculeksella, koska valitettavasti olin kasvultani jäänyt ilmeisesti ikuisesti ponikokoon. Pituutta minulla oli yhä 158 cm ja painokin oli jäänyt vähäiseksi, josta usein kuulin vieläkin. Yleensä jätin kommentit sinälleen ja olin toipunut lapsuuteni kiusaamisesta jo ajat sitten.


”Haluaisin opettaa Herculekselle laukanvaihdot joka neljännellä askeleella sekä pohkeenväistön ravissa”, juttelin äidilleni, joka mietti ajan riittävyyttä. ”Uskoisin sen olevan mahdollista mutta työtä se vaatii.” Herculeksella oli tarvittava osaaminen mutta koulua sillä ei ollut aikoihin ratsastettu.


”Miksi et osallistuisi Lordilla pääluokkaan.” Ihmettelin hänen kommenttiaan. ”Lordi on aivan liian suuri ratsu minulle.” Maarit tuhahti:” Aiotko ikuisesti sääliä itseäsi kokosi vuoksi. Ratsastuksessa ei koolla tai voimalla ole merkitystä, tärkeää on painoavut ja suhde ratsuun.” Äitini oli yhdessä Antin kanssa kouluttanut Lordille korkean luokan liikkeet. ”Antti ei halua kilpailla, Erik on täysin ruosteessa, joten olet ainoa, joka voi viedä Lordia eteenpäin. ”


Mietin asiaa yön ylitse ja soitin isälleni Magnukselle Tanskaan, Lordin kasvattajalle ja Knab Champ tallien omistajalle. ”Totta kai osallistut, äitisi on aivan oikeassa ja Antti on samaa mieltä.” Magnus oli aina kannustanut minua, kun olin epävarma taidoistani. Aamulla Antti ratsasti Lordin pihaamme. ”Hienoa jos Lordi saa kilpailukokemusta.” Hän kehotti minua tutustumaan paremmin ratsuun ennen harjoitusten alkamista. ”Poika on hyväkäytöksinen ja ystävällinen, nousehan ratsaille.” Lordi oli satuloitu, mutta silti en päässyt selkään. ”Eihän tämä voi onnistua, en pääse edes satulaan, Lordi on aivan valtavan kookas.” Antti naurahti ja auttoi minut ylös. ”Ala mennä ja pitäkää hauskaa.”


Olin kuin kääpiö sen selässä mutta nopeasti huomasin Lordin noudattavan kaikkia apujani. Taputin sitä kaulalle kiitellen. ”Iso poika, ja näin kiltti.” Lordi hörähteli ja ravisti harjaansa. ”Jätetäänkö satula tähän ja mennään ilman sitä”, tiedustelin. Pysähdyin pellolle, riisuin satulan. Nousin korkealle kannolle ja yritin päästä orin selkään, onnistumatta. ”Ei tästä tule mitään.” Lordi laskeutui etujalkojensa varaan ja pääsin ratsaille. ”Olet aivan uskomaton”, kerroin ja taputtelin kiitokseksi. Ori nousi ylös ja lähdimme aluksi rauhallista käyntiä, sitten helposti istuttavaa ravia. Lordi ei edes yrittänyt riistää käsistäni. ”Laukataanko vähän”, kysyin ja annoin laukka avut. Se nosti kauniin hitaan laukan.


Palasimme takaisin paikalle, jonne olin jättänyt satulan. Satuloin Lordin ja kannon päältä ponnistin päästen juuri ja juuri selkään. Lordi pysytteli rauhallisena, joskin se korvillaan antoi ymmärtää olevansa hieman harmistunut. ”Ei voi mitään, senkin iso poika, et sentään joutunut polvistumaan”, kerroin. Annoin vapaat ohjat ja ratsastin käyntiä takaisin kotiin. Harjasin Lordin tallipihassani, päästin sen laiduntamaan yhdessä Mustan, Herculeksen ja Roscon kanssa. Serbi viereisellä laitumella hirnui Lordille, kuin sanoakseen:” Kohta meille syntyy jälkeläisiä.” Pariskunta liitti turvat yhteen aidan ylitse ja ilmassa oli selkeää rakkautta.


Soitin Magnukselle ja kerroin miten Lordi oli auttanut minua nousemaan selkään. Isäni naurahti. ”Lordi on opetettu tähän Line tätisi ansiosta. Siitä näytti tulevan valtavan kokoinen, ja Line päätti opettaa sille jo varsana fysioterapiaa ja hierontaa helpottavia asioita, kuten tuon polvistumisen.”


Aloitin kouluratsastus harjoitukset ja kür ohjelman äitini ohjauksessa. ”Joudut tekemään paljon työtä istunnallasi koska pohkeesi pituus ei riitä Lordille, mutta ori kyllä oppii, harjoitellaan nyt kaksi kertaa päivässä.” Samalla Maarit ehdotti Stellan osallistuvan Herculeksen kanssa aikuisten poniluokkaan. ”Stellan koko ja paino on ihanteellinen Herculekselle ja hänelle voisimme tehdä sopivan kür ohjelman.”


Stella suostui ja päätimme yhdessä ryhtyä harjoittelemaan. Istuin iltaa Stellan ja Erikin kanssa. ”Mikä olisi kiva musiikki Herculekselle ja Stellalle”, kysyin. Erik lupautui editoimaan kappaleen ja sovittamaan sen ratsukolle. Stella kertoi: ”Haluan ratsastaa Baby Lasagna ” Ring Dim Dagi Dim.” Erik soitti kappaleen. ”Tähän saa loistavan käynnin, ravin sekä laukan.” ”Maarit varmaan osaa sovittaa tähän mukaan lisätyt osiot.” Suunnittelimme vielä siihen peruutuksen sekä käännöksen takaosan ympäri. ” Stella mietti:” Olen varma, että saisin laukanvaihdot joka neljännellä askeleella onnistumaan.” Löimme kätemme yhteen. ”Sitä ryhdymme harjoittelemaan.”


Omaan ohjelmaani kuuluivat perinteiset, eli käynti-, laukka- ja raviohjelma, pohkeenväistöt sekä laukkapiruetit. Piaffe ja passage, sekä laukanvaihdot joka toisella askeleella, joita olin Serbillä harjoitellut. Lordi hallitsi nämä kyllä. Periaatteessa osasin antaa oikeat avut mutta en ymmärtänyt miten esittäisin ne Lordille. Erik kertoi:” Älä mieti nyt sitä, Maarit osaa kyllä opettaa.” Erik kannusti minua. ”Sinulla on aina ollut korrekti istunta ja herkkä käsi, pärjäät kyllä.”


Harjoitusten ohessa tein samalla päivystysvuoroa öisin eläinlääkäriklinikalla. Kutsuja ei tullut kovin usein koska Erik vastasi niihin ennen minua. Hän pyysi minut vain hätätapauksiin.


Olimme harjoitelleet jo neljättä viikkoa Lordin ja Herculeksen kür -ohjelmia, ja minulla oli jälleen yöpäivystys. Antti oli hoitanut kaikki päivävuorot mutta nyt oli Erikillä hätä. ”Anteeksi kun herätin mutta tarvitsen apua.” Vastasin tulevani heti. Otin äitini auton ja ajoin klinikalle, jossa vastassa oli Erik ja vuohi. ”Tämä tuotiin hetki sitten.”


”En tiedä vuohista mitään, tämä ei syö ja on apaattinen ja kohta kuolee käsiin.” Potilas oli 4-vuotias tiine Siiri lähitilalta. Omistaja kertoi oireet:” Siiri makaa ja ei syö.” ”Onko tällä ollut useampia kilejä aiemmin.” Omistaja myönsi. Huomasin sen hengityksen haisevan imelältä ja peräpää oli aivan tumman ulosteen peitossa. ”Sillä on tulossa useampi kili ja kyseessä on ketoosi.” Laitoin suoneen glukoosin ja vitamiineja. Pesimme Siirin peräpään klinikalla. ”Helpompaa tehdä tämä nyt täällä.” Hyvin pian vuohi alkoi toipua ja sille kelpasi myös tarjoamani pasta. Annoin ohjeet ruokintaan sekä sokerilisän kotiin vietäväksi. ”Tarvittaessa soitto ja takaisin klinikalle, mutta uskoisin kaiken menevän jatkossa hyvin.”


”Mennäänkö meille, minulla on Marjon lasagnea pakasteessa”, kysyin Erikiltä. ”Totta kai, kamala nälkä, en ehtinyt tänään syödä lähes mitään.” Loppuyö sujui ilman hälyjä. Lämmitimme uunissa lasagnea ja juttelimme kouluratsastuksesta sekä eläinlääkärin työstämme. ”Hyvä luoja, oletko katsonut kelloa”, huomasin. Oli aamu ja kello näytti 7.00. ”Hyvää ruokaa ja hyvää seuraa, aika kuluu kuin siivillä”, naurahti Erik. Äitini petasi vierashuoneeseen sängyn. ”Et lähde missään tapauksessa ajamaan väsyneenä, laitan Antille viestin, että nukut täällä.”










LUKU 3


KÜR OHJELMAT


Stellan ja Herculeksen ohjelma näytti hyvältä ja he olivat valmiita kilpailemaan. Olin saanut hyvän suhteen Lordiin ja äitini opeilla pystyin ohjaamaan sen passangeriin sekä piaffeen. Laukanvaihdot myös onnistuivat mutta lisätty laukka tuotti ongelmia. Äitini, kun ei ollut varsinaisesti kouluratsastaja, ei osannut antaa siihen apuja ja turhautui kanssani. ”Katso nyt, miten teen lisätyn laukan”, Maarit yritti auttaa.” Hänen ohjauksessaan Lordi suoritti upeasti liikkeen. Soitin Magnukselle ja lähetin hänelle videon. ”Me näytämme aivan kamalilta, olen kuin kääpiö Lordin selässä.”


”Todellakin, tuossa on ongelma, mutta ohjaat kauniisti ja eleettömästi”, hän kommentoi. ”Se ottaa apusi hyvin vastaan ja suorittaa todella puhtaasti liikkeet.” Magnus kertoi:” Otan lennon sinne ja tulen auttamaan lisättyyn laukkaan, koska se ei ole kunnossa. Voin olla 3 viikkoa ja saamme tuon toimimaan.” Hän muistutti minua myös äitini taidoista. ”Maaritilla on aivan erilainen tapa ratsastaa kuin sinulla. Voi olla, että siksi yhteistyönne kouluratsastuksessa ei onnistu.”


Magnuksen taksi ajoi pihallemme. Ryntäsin hänen syliinsä. ”Kiitos kun tulit.” Kävimme katsomassa tiinettä Serbiä ja lämmitimme saunan. Isäni taputteli Mustaa, Herculesta ja Roscoa. ”Musta on ikäisekseen hyvässä kunnossa.” Hän myös rapsutteli Meri koiraani, vaikka ei ollut ikinä koirista pitänyt. ”Mitäs Meri, koska palaat Tanskaan.” Meri heilutteli häntäänsä ja meni Mustan karsinaan nukkumaan. ”Aina yhtä uskollinen.” Vietimme yhteisen illan tulistelupaikalla, kädet toistemme ympärillä. Magnus, Maarit ja minä, mielestäni täydellinen perhe.


Aamulla Magnus määräsi meidät maneesiin harjoitusradalle. ”Saamme nyt musiikin mukaan.” Stella ja Hercules olivat jo lämmittelemässä ja Antti näpräsi vielä soittimen kanssa Erikin editoimaa kappaletta. ”Kuunnellaan tämä vielä yhdessä Stellan kanssa.” Baby Lasangian euroviisu oli sovitettu loistavasti Herculeksen suunniteltuun ohjelmaan. Alun hitaampi osio sopi hienosti käyntiin ja raviin. Kun tehokas kertosäe alkoi, ratsukon laukka istui tahtiin aivan täydellisesti. Laukanvaihdot joka neljännellä ajoittui jälleen hitaampaan osioon. Pysähdys tasajaloin, peruutus. Siitä oli tarkoitus nostaa suoraan lisätty laukka. ”Melkoisen haastava mutta kekseliäs”, kertoi Magnus. ”Tuo loppu, jos onnistuu, se on kyllä hieno osoitus ratsukon taidoista.”


Magnus käskytti Stellaa. ”Aloitetaan pysähdyksellä, josta suoraan laukkaan.” Tämä onnistui. ”Pysähdys nyt ja rauhoita. Lähde suoraan lisättyyn laukkaan, eli anna voimakkaammat avut pohkeella. Stella potkaisi Herculesta kylkiin ja poni hyppäsi takajaloilleen. Isäni huusi suuttuneena:” Seis nyt heti.” Hän ripitti Stellan. ”Hevosta ei potkita kylkiin.”


Magnus nousi itse Herculeksen selkään ja näytti Stellalle, miten pohjetta kuuluu käyttää. ”Katso kuinka helposti tämä poni vastaa apuihin.” Stella sai uuden mahdollisuuden, ja nyt hän antoi oikeat avut. Hercules nosti suoraan lisätyn laukan. ”Pidä tuo ja siirry ravin kautta käyntiin, muista kiittää ponia, jotta se unohtaa virheesi.” Saimme käskyn taputtaa. Hercules hörähteli ja varmasti tiesi tehneensä hienon suorituksen. ”Ota pois satula ja taluta Herculesta pihalla, jonka jälkeen viet sen laitumelle, jatkamme tästä huomenna, annetaan ponille nyt aikaa sisäistää oppimansa.” Näin isäni ilmeestä, että puhuttelu jatkuisi, kun muita kuulijoita ei olisi. Rauhoitin Stellan:” Magnus ripittää sinut myöhemmin mutta hän tekee sen vain omaksi parhaaksesi.”


”Laura, tuo ohjelmasi tabletilla niin katson sen.” Ojensin suunnitelman, jota olin harjoitellut ja Magnus teki heti muutoksia. ”Liian vaikea, tarkoitus on, että suoritat teknisen puhtaan ja rytmikkään kür:in.” Maarit oli hiukan nyrpeä koska ohjelma oli hänen laatimansa, mutta hän ei ikinä puuttunut isäni ohjeisiin. Lähdin lämmittämään Lordin.


”Koska musiikkia ei ole vielä päätetty, teemme liikkeet ilman sitä.” Yleisö voi vapaasti taputtaa, kun nostan käteni ylös, saamme vähän meteliä ja Lordi kannustusta. Aloitin uudella ohjelmalla, kootussa ravissa ja pysähdyin tervehdykseen. ”Alusta”, huusi Magnus. Vilkaisin alas ja Lordi ei seissyt tasajaloin. ”Hyvä luoja, miksi ratsu ei seiso tasajaloin ja sinä vielä katsot alas varmistaaksesi, mene pois maneesista ja keskity.”


Harmistuin itseeni ja ratsastin ulos. Taputtelin Lordia ja mietin. ”Asenne, asenne ja asenne.” Henkäisin syvään ja lähdin nyt itsevarmasti takaisin suoritukseen ja onnistuin pysäyttämään tasajaloin. ”Tunne nyt tuo tasapaino istuinluillasi”, kertoi Magnus. ”Pidä sama tunne koko ratsastuksen ajan.” Jatkoin koottua ravia, jonka jälkeen tein ohjelman avotaivutukset, puolivoltit ja sulkutaivutukset. ”Hyvää työtä”, kuulin ja pieni yleisöni taputti. Ratsastin lävistäjälle keskiravia – koottua ravia ja jälleen keskiravia. Taas kuulin taputukset. Kuiskasin Lordille:” Hyvä poika.” Pysähdys, peruutus, koottua käyntiä ja uudelleen peruutus. Tunsin nyt eron istunnassani ja tiesin onnistuneeni, jatkoin lopun käyntiohjelman. Magnus huusi:” Lopetetaan tähän, kehu ratsua ja riisu satula. Vie se kävelylle ja laitumelle. Jatkamme iltapäivällä suoraan laukkaohjelmaan.”


Leena oli valmistanut meille ruokaa ja lähdimme syömään Helmin talleille, jota Leena ja tyttärensä Suvi nykyään asuttivat. Ihastelimme hetken Suvin vetämää edistyneiden poniryhmää, he olivat esteharjoituksissa. Tutut tallin ponit näyttivät edistyneen huimasti. ”Suvi ohjaa kauniisti mutta tiukasti ratsukoita”, mainitsin. Todellakaan, mikään virhe ei mennyt Suvin silmien ohitse ja hän palautti ratsukon heti oikeaan suoritukseen. Vanha Bohater odotteli Leenaa maastoon. ”Eikö tämä ratsu ole jo lähempänä 30 vuoden ikää”, kysyi Magnus. Myöntelin. ”Upea ratsu vieläkin.” Bohater asui tallipihalla vapaana ja halusi tulla kanssamme taloon sisälle. Leena työnsi sen ystävällisesti ulos. ”Ei nyt tänään, poika.” Hän kertoi eräästä aamusta, kun Boha oli itse avannut oven ja tuli makuuhuoneeseen häntä herättämään. ”Ei edes kikkaretta jättänyt sisälle.”

